Jeg har igennem 10 år været fast bruger af DSB, og i min erfaring er DSB gået fra et nogenlunde fornuftigt brug af skattepenge, til et sort hul hvor al glæde, alle resurser og al fornuft svinder hurtigt ned.

Jeg har altid haft brug for til skole eller arbejde, og har for mange dårlige erfaringer til at det kan være på Trustpilots servere. Forsinkede toge, aflyste toge, manipulerede tal omkring forsinkelser og en UHYRLIG dårlig kundeservice.

Jeg har kun en sag jeg vil gå i detaljer med, og det var en der skete en aften for 3 måneder siden. Jeg skal tage toget ét stop fra Solrød Strand til Jersie station. Et 45 sekunders stop på E-linjen. Jeg pedaler hen til toget, den første vogn da jeg havde min cykel med, og jeg bliver bedt om at træde ud af toget igen. Lokomotivføreren beder mig om at stige af toget, og vente på det næste tog, og jeg spørger selvfølgelig hvorfor. 

Grunden var at jeg stadig sad på mit sæde og sparkede mig hen til toget da jeg skulle på. Da det var glat, mente han at det var en utrolig uforsvarlig måde at gebærde mig på en station, og at jeg ville være mere sikker ved at trække cyklen. Jeg nægtede at undskylde for at have brudt hans personlige mening om cykelsikkerhed og steg på toget alligevel. Toget blev 5 minutter forsinket, og da jeg stiger af toget, bliver der råbt efter mig: "Hvis du tror du er så smart, så kom her, så kan jeg give dig et par på hovedet!". Jeg kigger mig om, og kan se at det er lokomotivføreren der har halvdelen af kroppen ude af toget, og råber efter mig. 

Ret chokeret efter truslerne om vold, vælger jeg blot at svare ham ved at sige at han skal blande sig udenom, og bare køre hans tog, som allerede er meget forsinket pga ham. Jeg bliver derefter verbalt overfaldet med trusler om vold, og jeg vælger at tage den anden vej ned fra stationen, da jeg frygtede et angreb fra lokomotivføreren.

Og jeg ville mene at dette ikke er det værste jeg været ude for fra DSBs side af.

Jeg er før blevet smidt af på stationer uden mulighed for at kunne købe ny billet, da jeg har befundet mig i en vogn der er blevet sat på et andet tog, uden min viden. Så jeg stod på et stop med en lukket DSB kiosk, og kunne ikke skaffe penge til en ny billet. Hvis denne information kun kommer over højtalerne, burde de så egentlig ikke have et forbud imod at høre musik med høretelefoner, eller deres egne reklameskærme som brager op.

Firmaet manipulerer med deres tal, så at forsinkelserne virker meget få og uregelmæssige, men som en daglig bruger af DSB, kan jeg bevidne at i senere tid, har jeg set en forsinkelses rate på over 50% af mine afgange. Og at sende skylden videre til banedanmark, ht og arriva, kan kun redde dem så langt hen af vejen. 

Priserne er for høje, og stik imod deres egne udmeldelser afspejler de IKKE resten af Europas pris. Ikke engang resten af Danmarks priser. 

Dette kunne måske være sammenhængende med deres kroniske forestilling om at man ikke må fejle som et firma, og efter hundredvis af spildte millioner på fyringer af direktører og deres evige kamp om IC4 som alle økonomer har bedt dem træde ud af, for ikke at miste flere resurser. Denne disillusion har bragt DSB til hvor det er nu. En dyrere, mindre ubelejlig og usmagelig måde at skulle transporteres med i ens dagligdag.